แวะมานอนค้างที่เพชรบูรณ์  เช้ามาก็มองหาถามหาร้านอาหารอร่อยก็ได้ความว่าให้มาชิมร้านนี้ครับ 

ตัวร้านอยู่กลางเมืองเพชรบูรณ์  (บอกทางไม่ถูก ดูพิกัด GPS แล้วกันนะครับ)  ตัวร้านเป็นตึกแถวคูหาเดียว มีป้ายผ้าใบใหญ่อยู่หน้าร้าน  โต๊ะนั่งก็มี 6-7 โต๊ะได้  ตอนที่ไปคนก็ซาไปบ้างแล้ว  ผมกับเพื่อนก็สั่งอาหารกันมาคนละจาน  โดยผมสั่งข้าวมันไก่ทอดที่หลายคนแนะนำ  ไก่ทอดที่นี่ไม่ค่อยเหมือนไก่ทอดที่เคยกินร้านอื่นนะครับ คือไม่เห็นหนังไก่กรอบ ๆ เลย แต่ดูมันจะเป็นไก่ที่ทอดทั้งตัวและเลาะเนื้อมาแปะบนข้าวมันมากกว่า  เนื้อไก่เลยดูแห้ง ๆ ไปสักนิด  ข้าวก็แฉะไปหน่อย  ไม่ค่อยเข้าทางผมสักเท่าไหร่ ^^"

ด้านข้าวมันไก่ ผมเฉยๆ นะครับ  แต่ขนมจีบที่ใส่กล่องขายหน้าร้าน  อันนี้กลับอร่อยกว่าที่คาด  ก็ลดความผิดหวังได้บ้าง  ถ้าแวะมาทานร้านนี้น่าจะลองสั่งมาชิมดูนะครับ